
CONSILIUL LOCAL  AL  COMUNEI    VALCANI___
Judetul Timis ,Valcani nr.222

Telefon/fax : 0256 / 385205

 HOTARAREA

Nr.8 / 12.02.2013

privind aderarea comunei  Valcani
la Asociaţia Comunelor din România

În temeiul art.46 alin.(1) din Legea administraţiei publice locale nr.215/2001, cu modificările şi completările ulterioare,

având în vedere prevederile art.10 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr.199/1997,

ţinând seama de prevederile Ordonanţei Guvernului nr.53/2002 privind Statutul unităţii administrativ-teritoriale, aprobată cu modificări prin Legea nr.96/2003,

analizând prevederile Statului Asociaţiei Comunelor din România, precum şi pe cele ale Regulamentului de organizare şi funcţionare a filialelor judeţene ale Asociaţiei Comunelor din România, aprobat prin Hotărârea adunării generale nr.4 din 24 februarie 2001,

luând act de Hotărârea adunării generale nr.3 din 24 februarie 2001 privind constituirea filialelor judeţene ale Asociaţiei Comunelor din România,
considerând că scopul Asociaţiei Comunelor din România este de a realiza o uniune mai strânsă între membrii săi, pentru a ocroti şi pentru a promova idealurile şi principiile care reprezintă patrimoniul lor comun, 
considerând că unul dintre mijloacele prin care se atinge acest scop este aderarea comunelor din România la această asociaţie, 

considerând că autorităţile administraţiei publice locale reprezintă unul dintre principalele fundamente ale oricărui regim democratic, 

analizând prevederile art.31 alin.(4) din Ordonanţa de urgenţă a Guvernului nr.45/2003 privind finanţele publice locale, aprobată cu modificări şi completări prin Legea nr.108/2004,

ţinând seama de dispoziţiile art.38 alin.(1) lit.y) din Legea administraţiei publice locale nr.215/2001, cu modificările şi completările ulterioare,

          CONSILIUL  LOCAL AL COMUNEI VALCANI ..adoptă prezenta hotărâre.

Art.1.- (1) Se aprobă aderarea comunei Valcani. la Asociaţia Comunelor din România, însuşind prevederile Statului acesteia.

(2) Calitatea de membru al Asociaţiei Comunelor din România, va fi prevăzută în Statutul comunei Valcani, 
(3) Se aprobă participarea funcţionarilor publici din structura funcţională a Primăriei Comunei Valcani la constituirea Corpurilor profesionale ale Asociaţiei Comunelor din România.

         Art.2.- Reprezentarea comunei Valcani în cadrul Asociaţiei Comunelor din România se asigură de către primarul comunei sau de către împuternicitul acestuia, numai pe baza unui mandat de reprezentare, aprobat prin dispoziţie.

         Art.3.- Se aprobă darea în folosinţă gratuită a unor spaţii din Primăria Comunei Valcani pentru sediul FILIALEI JUDEŢENE TIMIS a Asociaţiei Comunelor din România, în situaţia în care consiliul director al acestei filiale judeţene va stabili ca sediul său să fie la nivelul comunei Valcani..

         Art.4.- Obligaţiile financiare rezultate din aderarea/participarea prevăzută la art.1 se suportă din bugetul local al comunei Valcani..

         Art.5.- Prezenta hotărâre se comunică, prin grija secretarului comunei, în termenul prevăzut de lege, prefectului judeţului Timis, precum şi preşedintelui Asociaţiei Comunelor din România, la sediul acesteia. 

Prezenta hotarare sa luat cu 9  voturi pentru din 9 consilieri prezenti.

